proxectonos/corpus_dominio_legal_administrativo_tmp huggingface dataset:
APROBACIÓN INICIAL EXPEDIENTE DE MODIFICACIÓN DE CRÉDITOS Nº 39/2020–SUPLEMENTO DE CRÉDITO 5/2020
ADMINISTRACIÓN LOCAL — Municipal — Tui (Presupostos e cadros de persoal, 26/11/2020)

Aprobado inicialmente polo Pleno da corporación, en sesión extraordinaria de data 19 de novembro de 2020, o Expediente de Suplemento de Crédito nº 5/2020 (Modificación de Créditos nº 39/2020), con cargo ao Remanente Líquido de Tesourería para gastos xerais, para financiar gastos "Asistencia técnica para memoria e plego licitación servizo xestión Punto Limpo e Recollida Selectiva" e outras propostas, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Enrique Cabaleiro González. Documento asinado dixitalmente á marxe.
RELACIÓN DE BENS E DEREITOS AFECTADOS POLO PROXECTO BÁSICO E DE EXECUCIÓN PARA A AMPLIACIÓN DAS INSTALACIÓNS DA FUNDACIÓN INSTITUTO FERIAL DE VIGO (IFEVI
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Outros documentos, notificacións e informacións públicas, 28/01/2020)

Vista a relación de bens e dereitos afectados a efectos expropiatorios, que figura no Proxecto básico e de execución para a ampliación das instalación da Fundación Instituto Ferial de Vigo (IFEVI), (apartado 5.7 “Afección de Expropiaciones”) promovido pola Consellería de Economía e Industria da Xunta de Galicia, e cuxa tramitación se suxeita ao disposto na Lei 3/2016, do 1 de marzo, de medidas en materia de proxectos públicos de urxencia ou de excepcional interese, sométese a información pública polo prazo de quince (15) días, contado a partir do seguinte a última das publicacións, a relación de bens e dereitos afectados que deseguido se indica, aos efectos do previsto no artigo 18 da Lei de expropiación forzosa de 16 de decembro de 1954-LEF- e concordantes, mediante a inserción de anuncios no “Boletín Oficial da Provincia”, nun dos diarios de maior circulación da provincia, no taboleiros de editos do Concello de Vigo e da XMU, no portal de transparencia e na Web municipal, durante o que se poderán presentar as alegacións e suxestións que se consideren oportunas: * Monte Público Asemade, e de c onformidade coa normativa de pertinente aplicación, practicaranse as notificación individualizadas que corresponda cos titulares afectados. Lugar e data da sinatura electrónica. A vicepresidenta da XM U (Res.11.07.2019) Miracle Etreros Fahle
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DOS EXPTES. DE MODIFICACIÓN DE CRÉDITOS–CRÉDITO EXTRAORDINARIO/SUPLEMENTO Nº5-P/2020, Nº6-P/2020 Y Nº7-P/2020
ADMINISTRACIÓN LOCAL — Municipal — Lalín (Presupostos e cadros de persoal, 23/04/2020)

De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 17 de abril de 2020. Documento asinado dixitalmente. A concelleira de Facenda Raquel Lorenzo Fernández
APROBACIÓN INICIAL CONTA XERAL 2019
ADMINISTRACIÓN LOCAL — Municipal — Tui (Presupostos e cadros de persoal, 06/08/2020)

Ditaminada pola Comisión Especial de Contas, en sesión ordinaria celebrada o día 23 de xullo do 2020, a Conta Xeral do Concello de Tui correspondente ao exercicio 2019, por medio do presente, en cumprimento do disposto no art.212.3 do Texto Refundido da Lei Reguladora das Facendas Locais, aprobado polo RD Lexislativo 2/2004, de 5 de marzo, exponse ao público por espazo de quince días, contados dende o día seguinte da súa publicación no Boletín Oficial da Provincia (BOP), para que durante este prazo e oito mais, os interesados poidan presentar as reclamacións, reparos e observacións que estimen oportunas. En Tui, o alcalde, Documento asinado electronicamente á marxe
SUBSTITUCIÓN NO EXERCICIO DO CARGO DE ALCALDESA-PRESIDENTA DESTE CONCELLO POLO PRIMEIRO TENENTE DE ALCALDE, D. ERNESTO GROBA GONZÁLEZ
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 29/01/2020)

Con data 21 de xaneiro de 2020, a Sra. Alcaldesa-Presidenta deste Concello dita Decreto polo que establece a súa ausencia do termo municipal os días 22 e 23 de xaneiro de 2020, resolvendo en consecuencia ser substituído nas súas funcións a tódolos efectos legais, polo Krystel Nebra Mhani, don Ernesto Groba González. O que se fai público en cumprimento do disposto no artigo 44.2 do R. D. 2.568/1.986, de 28 de novembro. En Salvaterra de Miño, data da sinatura dixital. Documento asinado electronicamente na marxe. A alcaldesa, Marta Valcárcel Gómez
MODIFICACIÓN PADRÓN FISCAL E PERÍODO VOLUNTARIO DE COBRANZA DA TAXA POLA OCUPACIÓN DO DOMINIO PÚBLICO CON POSTOS PARA A VENDA DE ARTIGOS NO MERCADO DE SABARÍS, 2º SEMESTRE/2020
ADMINISTRACIÓN LOCAL — Municipal — Baiona (Recadación, 23/10/2020)

Por decreto de alcaldía de data 14 de outubro de 2020, foi modificado o padrón fiscal da taxa pola ocupación do dominio público con postos para a venda de artigos no mercado de Sabarís, correspondente ao 2º semestre do exercicio 2020, quedando aberto o período de exposición ao público por un prazo dun mes, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán examinar o padrón aprobados nas oficinas de recadación do Concello de Baiona, e presentar as reclamacións correspondentes. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. Contra o acto de modificación do padrón poderá presentarse recurso de reposición no prazo dun mes contado a partir do día seguinte ao de finalización da exposición pública, ante o alcalde do Concello de Baiona, previo ao contencioso administrativo, de acordo co establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais. O anuncio de exposición ao público do padrón producirá os efectos de notificación colectiva conforme ao establecido no artigo 102.3 da Lei Xeral Tributaria. O período voluntario de cobranza da taxa pola ocupación do dominio público con postos para a venda de artigos no mercado de Sabarís, correspondente ao 2º semestre do exercicio 2020 queda establecido do 28 de outubro ao 28 de decembro, ambas as datas incluídas. O pago dos recibos poderá efectuarse mediante ingreso en calquera das entidades bancarias seguintes: ABANCA, BBVA, BANCO SANTANDER, BANCO SABADELL, e CAIXABANK, empregando os documentos de ingreso (recibos) que serán entregados polo persoal do Concello na Feria de Sabarís. Os contribuíntes que non dispoñan do documento para ingreso, poderán solicitalo telefónicamente no número 986 219453 ata o 28 de decembro. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. A ausencia de recepción do recibo non exonera da obriga de pago nin impide a utilización da vía de prema. Documento asinado telemáticamente na data indicada na marxe.
TAXA POLA RECOLLIDA DO LIXO 2020
ADMINISTRACIÓN LOCAL — Municipal — Nigrán (Recadación, 15/10/2020)

Aprobado por Resolución de Alcaldía o padrón de contribuíntes da Taxa pola recollida do lixo–exercicio 2020, pónse ao dispor do público no Concello de Nigrán por espazo dun mes, a partir da publicación deste anuncio no Boletín Oficial da Provincia. Durante dito prazo, os interesados poderán examinalo e presentar, si procede, recurso de reposición ante o Alcalde-Presidente deste Concello. O prazo para presentar o recurso de reposición, no seu caso, será dun mes, a contar dende o día seguinte ao de remate do período de exposición (artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais). De conformidade co previsto no artigo 12 do citado Texto Refundido, en relación cos artigos 62.3 da Lei Xeral Tributaria (Lei 58/2003, do 17 de decembro) e 24 do Regulamento Xeral de Recadación (RD 939/2005, do 29 de xullo), comunícaselle aos contribuíntes afectados, que o período voluntario de cobranza deste imposto será dende o 13 de outubro ata o 17 de decembro, ámbalas dúas datas incluídas. O vencemento deste prazo sen ter sido satisfeita a débeda, determinará o comezo do procedemento executivo, a repercusión do recargo correspondente e demais conceptos esixibles (artigos 26, 28 e 161.4 da Lei Xeral Tributaria). O pago faráse en calquera das contas restrinxidas de recadación do Concello de Nigrán nas entidades bancarias ABANCA ou CAIXABANK, ou a través da páxina web do Concello de Nigrán, www.nigran.org “Pago de recibos”, empregando os documentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito documento de ingreso, ou no caso de que non se tivese recibido o mesmo no seu domicilio, o obrigado ó pago poderá, ata o día de remate do período voluntario de cobranza, obter un duplicado na oficina de Recadación do Concello (Pza. Da Constitución nº 1, Nigrán – Telef.986365000 Ext.9), ou solicitalo por correo electrónico á dirección “recaudacion@nigran. org”. A non recepción do documento de ingreso non exonera da obriga de pago, e non impide a utilización da vía de prema. Para os recibos con pago domiciliado, o cargo en conta efectuaráse o día 01/10//2020. O presente anuncio ten carácter de notificación colectiva ao abeiro do artigo102.3 da Lei Xeral Tributaria. O ALCALDE
NOVA APERTURA DE PRAZO DE PRESENTACIÓN DE INSTANCIAS PROCESO SELECTIVO FORMACIÓN DE LISTA DE RESERVA PRAZAS ARQUITECTO/A
ADMINISTRACIÓN LOCAL — Municipal — Tui (Persoal, oposicións, 13/08/2020)

Con data 03/07/2020, aprobáronse, por Resolución da Concellería delegada de persoal, as Bases de selección para formación dunha lista de reserva para prazas de arquitecto, grupo a, subgrupo A-1. Con data 04/08/2020, mediante Resolución da Concellería delegada de persoal se estimou o recurso de reposición interposto por Don Graham Michael Miguel Alvaro Purcariu Ruja, alterándose o prazo de presentación de instancias e resolvendo a apertura de novo prazo de presentación de instancias polo prazo de 10 días hábiles. As instancias polas que se solicita formar parte no proceso selectivo, dirixiranse ó alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de dez días hábiles, contados dende o día seguinte á publicación deste anuncio no Boletín oficial da provincia de Pontevedra As bases íntegras e a resolución estimatoria do recurso de reposición, publicaranse no taboleiro de anuncios da sede electrónica do Concello de Tui (http://concellotui.sedelectronica. gal ) e na súa páxina web, www.tui. gal. O Concelleiro delegado de persoal, José Ramón Magán Rivera. Tui, á data da sinatura dixital á marxe.
IN407A 2019/232-4. SOLICITUDE DE UFD DISTRIBUCIÓN ELECTRICIDAD S. A. DE CONSTRUCIÓN DUNHA INSTALACIÓN ELÉCTRICA NO CONCELLO DE VIGO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 14/12/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 27 de novembro de 2020 O xefe territorial DT.2ª do Decreto 130/2020, do 17 de setembro A xefa do servizo de Coordinación Administrativa e Xestión Económica P. A. (Decreto135/2017, art.62.3 e 63.1) Angel Eladio El Bekkaye Carrillejo Coulali
ACORDO DA ALCALDÍA-PRESIDENCIA POLO QUE SE ADOPTAN MEDIDAS FISCAIS E TRIBUTARIAS POLA SITUACIÓN DERIVADA DA CRISE DO COVID-19.
ADMINISTRACIÓN LOCAL — Municipal — Mos (Outros documentos, notificacións e informacións públicas, 22/04/2020)

A Alcaldía Presidencia deste Concello, en acordo dictado o 14/04/2020, acordou a adopción das seguintes medidas en materia tributaria: 1.—Suspender a posta ao cobro da seguinte taxa: Só se reanudará o cobro de verificarse a prestación do servizo.2—Durante a vixencia do estado de alarma non se iniciará o período voluntario de pago de ningunha liquidación, agás que algún terceiro o solicite expresamente.3.—Adaptar o Calendario fiscal ao seguinte prazo de cobranza para o IVTM: PRAZO DE PRESENTACIÓN DE SOLICITUDES DE DOMICILIACIÓN DO SISTEMA ORDINARIOS (1 PAGO) OU DOMICILIACIÓN DO SISTEMA ESPECIAL DE PAGOS (2 FRACCIONES OU PAGOS): Se poderá presentar a solicitude de domiciliación ao longo de todo o exercicio, entendéndose que surtirá efectos para o ano en curso, sempre que, para o IVTM se presentase antes do 25/06/2020.4.—Aos efectos do artigo 2.4 do REGULAMENTO DE AXUDAS DE EMERXENCIA SOCIAL MUNICIPAL, con relación aos usuarios que non estean ao corrente das súas débeas fronte ao Concello, será tida en conta a solicitude de fraccionamento de débedas feita vía correo electrónico co compromiso de presentación desta solicitude, ante o Concello de Mos ou Deputación de Pontevedra (de estar a débeda no ORAL ) no prazo de 15 días dende que finalice o estado de alarma. O texto íntegro do Decreto será publicado no taboleiro virtual de edictos municipal e na páxina web do Concello de Mos Darase conta da Resolución ao Pleno da Corporación na primeira sesión que se celebre dende a data da súa sinatura para a súa convalidación. DOCUMENTO ASINADO ELECTRONICAMENTE
APROBACIÓN INICIAL DO PROXECTO DE URBANIZACIÓN PARA O DESENVOLVEMENTO URBANÍSTICO E EDIFICATORIO DO PLAN PARCIAL DE ORDENACIÓN DO SECTOR DE SOLO URBANIZABLE DELIMITADO SUD-R06 AVENIDA DE VIGO
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 13/07/2020)

A Xunta de Goberno Local, na súa sesión de data 22.06.20, aprobou inicialmente o Proxecto de Urbanización para o desenvolvemento urbanístico e edificatorio do Plan Parcial de Ordenación do sector de solo urbanizable delimitado SUD-R06 Avenida de Vigo, presentado en data 30.10.19 por D. Simón Hernández García ( en repr. da Xunta de Compensación ), e redactado por Sitag Arquitectura S. L. P ( sociedade colexiada núm.20263 do COAG ), representada polo arquitecto, D. Laureano Jesus Marcio Manuel Astiasaran Castroviejo, de data outubro de 2019 (non visado). O apuntado Proxecto de Urbanización sométese a trámite de información pública, para xeral coñecemento, polo prazo dun mes computable a partir da publicación deste anuncio no Boletín Oficial da Provincia ( sen prexuízo da súa publicación nun dos xornais de maior difusión da mesma e da súa inserción no Taboleiro municipal de editos e anuncios, na páxina web oficial municipal e na sede electrónica municipal; e, con independencia da súa notificación aos propietarios afectados ), a fin de que calquera persoa física ou xurídica poda examinalo (así como o expediente do que trae causa), e, de se-lo caso, formular alegacións/suxestións. A tal efecto, atoparase fisicamente dispoñible nas dependencias da Área municipal de Urbanismo, no 3º andar da Casa do Concello (de luns a venres, agás festivos, entre as 09:00 e as 14:00 horas). A Estrada, a 1 de xullo de 2020 (sinatura dixital ao marxe). O alcalde, José C. López Campos
APROBACIÓN DOS PADRÓNS DA TAXA DA RESERVA DE VÍA PÚBLICA TAXIS, OCUPACIÓN SUBSOLO, ENTRADA DE VEHÍCULOS E LIXO 2020
ADMINISTRACIÓN LOCAL — Municipal — Redondela (Recadación, 14/10/2020)

Aprobados por Xunta de Goberno Local de data 7 de outubro de 2020 os Padróns por RECOLLIDA DO LIXO, ENTRADA DE VEHÍCULOS (VADOS), OCUPACIÓN DA VÍA PÚBLICA (TAXIS) e OCUPACIÓN DE SUBSOLO, correspondentes ao exercicio 2020, estaran a disposición do público no Servicio de Xestión Tributaria deste Concello sito en Avda. Ernestina Otero 35 baixo e a través das seguintes canles: Durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-los e presentar recursos de reposición ante a Sra. Alcaldesa no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario da Taxa por RECOLLIDA DO LIXO, ENTRADA DE VEHÍCULOS (VADOS), OCUPACIÓN DA VÍA PÚBLICA (TAXIS) e OCUPACIÓN DE SUBSOLO, será o comprendido entre o 16 de outubro e o 18 de decembro do 2020, ambos inclusive, no horario de caixa de cada entidade bancaria colaboradora. As taxas deberan pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 18 de novembro de 2020 non tivesen recibido nos seus domicilios os formularios de ingreso, disporán de prazo ata o 18 de decembro de 2020 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe
DH. A36.68350. SOLICITUDE DA CCUU RAÑADOIRO DE CAUDAL DE AUGA PROCEDENTE DE DOUS MANANCIAIS DO LUGAR DO RAÑADOIRO, PONTE SAMPAIO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 02/07/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: M1 cáptase en mina-galería duns 14 m lonx., M2 cáptase mediante tubo drenaxe duns 6 m lonx. rematado en arqueta formigón. A auga destas dúas captacións reúnese en arqueta situada na parc.2202 do pol.409 e condúcese a dous depósitos en parc.1861 do pol.409. O primeiro emprégase como reserva e dende o segundo parte tubo de distribución ao que se conectan as acometidas das vivendas que abastece a comunidade no lugar do Rañadoiro. O sobrante verte a antiga poza de rego, en desuso. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
IN407A 2020/61-4. SOLICITUDE DE UFD DISTRIBUCIÓN ELECTRICIDD S. A. DE REFORMA DA LMT GON805 NIGRÁN
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 25/06/2020)

Aos efectos previstos na Lei 24/2013, do 26 de decembro, do Sector Eléctrico e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións a esta xefatura territorial, avenida María Victoria Moreno, 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase dispoñible ao público para a súa consulta no portal da Consellería de Economía Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, 4 de xuño de 2020.—O xefe territorial, Ignacio Rial Santomé Nº expediente. IN407A 2020/061-4. Término Municipal: Nigrán (Pontevedra) Denominación: Reforma da LMT GON805. Titular: descoñecido. Referencia catastral: 54035A027001740000HF. Polígono: 27. Parcela: 174. Paraxe: Marín. Cultivo: Agrario. Afección: 1,69 m² para apoio. Titular: descoñecido. Referencia catastral: 54035A027002510000HE. Polígono: 27. Parcela: 251. Paraxe: Rial. Cultivo: Agrario. Afección: 1,69 m² para apoio.
CESIÓN GRATUÍTA A FAVOR DA CONSELLERÍA DE MEDIO RURAL BENS INMOBLES
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 06/05/2020)

O Concello Pleno en sesión de data 6 de febreiro de 2020, adoptou por unanimidade: Primeiro.- Iniciar o expediente para ceder gratuitamente a favor da Consellería de Medio Rural solicitante o seguinte ben inmoble: Segundo.- Someter o expediente a un período de información pública por un prazo de vinte días, mediante anuncio no Boletín Oficial da Provincia e no taboleiro de anuncios do Concello, a fin de que os interesados presenten as alegacións que estimen pertinentes. Así mesmo, estará a disposición dos interesados na sede electrónica deste Concello www.estrada. sedelectronica. gal Terceiro.- No caso de que non se presenten alegacións, o acordo plenario inicial elévase a definitivo, sen trámite adicional. No caso de existir alegacións, resolveranse polo Pleno Municipal. Cuarto.- Remitir o expediente para seu coñecemento á Consellería competente en materia de Administración Local. Quinto.- Facultar ao Sr. Alcalde do Concello da Estrada para a sinatura de cantos documentos sexan necesarios para formalizar a cesión á Consellería de Medio Rural. A Estrada, a 4 de marzo de 2020. O alcalde, José Carlos López Campos
MODIFICACIÓN PRESUPOSTARIA
ADMINISTRACIÓN LOCAL — Municipal — Sanxenxo (Presupostos e cadros de persoal, 29/12/2020)

Aprobado inicialmente por acordo da Corporación municipal, en sesión extraordinaria celebrada o día 22 de decembro de 2020, o crédito extraordinario nº 3/2020 polo importe de 374.526,48€, de acordo ao disposto no artigo 169 e 177 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinar e presentar reclamacións de ser o caso perante o Pleno. Os créditos extraordinarios e o suplemento de crédito, considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, o alcalde Telmo Martín González, asinado dixitalmente na data que figura ao pé.
EXPTE.16/17 VARIOS BAIXA DUNHA RELACIÓN DE VALORES PENDENTES DE COBRO POR DÉBEDAS TRIBUTARIAS DO EXERCICIO 1999 DAS QUE SE ATOPA EXTINGUIDA A OBRIGA DE PAGO
ADMINISTRACIÓN LOCAL — Municipal — Nigrán (Recadación, 30/12/2020)

Mediante Resolución da Alcaldía de data 22/12/2020, ditada en Expediente nº 16/17 VARIOS, acordouse a Baixa en contas dunha relación de valores pendentes de cobro por débedas tributarias e non tributarias, correspondentes ó exercicio 1.999, respecto das cales xa se atopa extinta a obriga de pago. As persoas que acrediten ter a condición de interesados, poderán consultar e tomar coñecemento do citado expediente no servizo de recadación do Concello de Nigrán, durante o prazo de 15 días a partir da publicación do presente edito no Boletín Oficial da Provincia de Pontevedra, e, no seu caso, presenta-lo recurso que proceda, na forma e prazo indicados en dita Resolución. O ALCALDE
APROBACIÓN DEFINITIVA DA MODIFICACIÓN PUNTUAL Nº 21 DAS RELACIÓNS DE POSTOS DE TRABALLO DE PERSOAL FUNCIONARIO E LABORAL
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 06/02/2020)

O Pleno da Corporación, en sesión celebrada o día 27 de xaneiro de 2020 aprobou definitivamente a modificación puntual Nº 21 das relacións de postos de traballo de persoal funcionario e laboral deste concello, procedéndose mediante este anuncio á publicación da parte dispositiva do mesmo de conformidade co disposto no artigo 202.3. da Lei 2/2015, do 29 de abril, do Emprego Público de Galicia. Primeiro.— Modificar puntualmente a Relación de Postos de Traballo de persoal funcionario do concello do seguinte xeito: A xornada e o horario de traballo dos dous postos de Auxiliar administrativo e do funcionario Encargado de Casas de Cultura que quedan adscritos a dita área será a seguinte: “Xornada de traballo a quendas semanais de mañá e tarde. A xornada de maná, de luns a venres, será desde as 09,00 ata as 14,00 horas. A xornada de tarde, de luns a venres, será desde as 16,00 ata as 21,00 horas. Os sábados a xornada será de mañá, desde as 9,00 ate as 14,00 horas, con carácter alterno, de xeito que se traballe un sábado e se libre ao seguinte. O resto da xornada semanal de traballo queda acumulada en forma de bolsa para ser desenvolta en horario nocturno, sábados pola tarde, domingos e festivos en función do horario das actividades que se organicen polo área á que o posto de traballo está adscrito. Nestes supostos as horas traballadas efectivamente se imputarán con carácter dobre a dita bolsa.” Segundo.— Modificar puntualmente a Relación de Postos de Traballo de persoal laboral do concello do seguinte xeito: A xornada e o horario de traballo dos postos que quedan adscritos a dita área (Axente Cultural, Conserxe e Operario) será a seguinte: “Xornada de traballo a quendas semanais de mañá e tarde. A xornada de maná, de luns a venres, será desde as 09,00 ata as 14,00 horas. A xornada de tarde, de luns a venres, será desde as 16,00 ata as 21,00 horas. Os sábados a xornada será de mañá, desde as 9,00 ate as 14,00 horas, con carácter alterno, de xeito que se traballe un sábado e se libre ao seguinte. O resto da xornada semanal de traballo queda acumulada en forma de bolsa para ser desenvolta en horario nocturno, sábados pola tarde, domingos e festivos en función do horario das actividades que se organicen polo área á que o posto de traballo está adscrito. Nestes supostos as horas traballadas efectivamente se imputarán con carácter dobre a dita bolsa.” Vilanova de Arousa, na data da sinatura electrónica. O ALCALDE, Gonzalo Durán Hermida.
MODIFICACIÓN ARTIGO 5.3 ORDENANZA REGULADORA DO PREZO PÚBLICO ESCOLA INFANTIL
ADMINISTRACIÓN LOCAL — Municipal — Ponteareas (Ordenanzas e Regulamentos, 09/10/2020)

Faise público que o Pleno da Corporación en sesión ordinaria levada a cabo o 30 de setembro de 2020 acordou aprobar inicialmente a MODIFICACIÓN da Ordenanza Reguladora do Prezo Público pola prestación do servizo público das escolas infantís municipais” (Boletín Oficial da Provincia de Pontevedra nº 193 de 8 de outubro de 2019) NO SEU ARTIGO 5.3, CONFORME AOS CRITERIOS SEGUIDOS POLA AXENCIA GALEGA DE SERVIZOS SOCIAIS, QUE INCLÚE A GRATUIDADE PARA O SEGUNDO FILLO ESCOLARIZADO E SUCESIVOS CONFORME A DISPOSICIÓN ADICIONAL NOVENA, ENGADIDA A LEI 13/2008, DE 3 DE DECEMBRO, DE SERVIZOS SOCIAIS DE GALÍCIA, engadindo un apartado 5.3. c. coa seguinte redacción: “5.3. c) No caso da matriculación do segundo fillo ou filla e sucesivos/as da unidade familiar, aplicarase para estes unha bonificación do 100 % dos prezos públicos ou contraprestacións pecuniarias que se atopen en cada momento en vigor.” Abrirase un período de información pública e audiencia aos interesados por prazo de trinta días hábiles a contar dende o seguinte á publicación deste anuncio no Boletín Oficial da Provincia de Pontevedra para a presentación de reclamacións e suxestións. No suposto de non formularse reclamacións entenderase aprobada definitivamente debendo publicarse o seu texto íntegro no BOP. Si se produxeran reclamacións deberán ser resoltas polo Pleno da Corporación municipal. O Alcalde, Xosé Represas Giráldez. (Documento asinado electrónicamente).
APROBACIÓN OFERTA EMPREGO PÚBLICO 2019
ADMINISTRACIÓN LOCAL — Municipal — Ponteareas (Oferta de emprego público, 07/01/2020)

Con data 23 de decembro de 2019 aprobouse por Resolución da Alcaldía nº 2019-4576 a Oferta Pública de Emprego para o ano 2019, que consta de: * A praz a de mobilidade no suposto de non cubrirse, pasará a convocarse por quenda libre. O alcal de. Omar Alejandro Gelde Navais
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidade de Usuarios de Campos (Outros documentos, notificacións e informacións públicas, 02/10/2020)

A que subscribe, Dona Silvija Serrano de Haro Dibaga, DNI XXXXXXXXX, actuando como presidenta da Comunidade de Usuarios de Campos–Oia, pola presente, convoco o vindeiro día 17 de outubro do 2020 no Torreiro da Festa de Torroña as 19:00h en primeira convocatoria e as 19:30h en segunda, a Asemblea Xeral Ordinaria da comunidade conforme o seguinte Orden do día e aprobación, no su caso, do que proceda:
APROBACIÓN INICIAL PROXECTO NORMALIZACIÓN DE PREDIOS EN RÚA REVELLE, PROMOVIDO POR PALOMA SOLEDAD FERNÁNDEZ NOGUEIRA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 16/06/2020)

Por resolución desta Alcaldía, de 21 de maio de 2020, aprobouse inicialmente polo Concello o proxecto de normalización de predios na rúa Revelle, promovido por dona Paloma Soledad Fernández Nogueira e/n Comunidade Hereditaria de Samuel Alberto Abjayou Joga e redactado polo arquitecta dona Raiza Corchete Tabouazat. De acordo co disposto no artigo 282 do Decreto 143/2016, de 22 de setembro polo que se aproba o Regulamento da Lei 2/2016, de 10 de febreiro, de solo de Galicia, sométese a información pública polo prazo dun mes, contado a partir do seguinte ao da publicación deste anuncio no Boletín Oficial da Provincia, podendo as persoas interesadas formular as alegacións ou reclamacións que consideren oportunas. O expediente completo está á disposición das persoas interesadas no edificio do Concello, praza Ravella s/n, na 4ª planta, Vilagarcía de Arousa. Vilagarcía de Arousa. O alcalde Alberto Varela Paz
OFERTA EMPREGO PÚBLICO 2020
ADMINISTRACIÓN LOCAL — Municipal — Grove, O (Oferta de emprego público, 30/12/2020)

Pola Alcaldía ditouse a Resolución 2020-1206, de data 29.12.2020 pola que se aproba a Oferta de Emprego Público para o ano 2020 (Expte:2705/2020), integrada polas seguintes prazas vacantes: O que se publica para xeral e público coñecemento, nos termos previstos na lexislación vixente. O Alcalde Jose A Cacabelos Rico DOCUMENTO ASINADO DIXITALMENTE
APROBACIÓN INICIAL MODIFICACIÓN ORZAMENTARIA 8/2020 SUPLEMENTO DE CRÉDITO FINANCIADO CON BAIXAS
ADMINISTRACIÓN LOCAL — Municipal — Poio (Presupostos e cadros de persoal, 02/06/2020)

O Pleno desta Corporación, en sesión ordinaria celebrada o día 26 de maio de 2020, acordou a aprobación inicial do expediente de modificación orzamentaria nº8/2020 na modalidade de suplemento de crédito financiado con baixas noutras aplicacións. De acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométese o expediente administrativo a exposición pública polo período de 15 días hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalo e interpor perante o Pleno as reclamacións que consideren oportunas. A modificación orzamentaria considerarase definitivamente aprobada se durante o citado prazo non se presentaran reclamacións en contra da mesma. (Asinado dixitalmente a marxe). O alcalde, Luciano Sobral Fernández
EXPOSICIÓN PADRÓN EXACCIÓNS MUNICIPAIS 2020
ADMINISTRACIÓN LOCAL — Municipal — Forcarei (Recadación, 02/10/2020)

Vista a Resolución de Alcaldía de data 24 de setembro de 2020, no que se aproba o Padrón municipal de exaccións, correspondente ó exercicio de 2020, das taxas seguintes: Os Padróns exporanse ó público nas oficinas municipais durante 20 días naturais, (art.83.2 da Lei 39/2015, de 1 de outubro do Procedemento Administrativo Común das Administracións Públicas. Os citados rexistros conteñen datos de carácter persoal amparados pola lei de protección de datos, polo que cada interesado poderá consultar exclusivamente e na súa integridade os rexistros relativos á súa débeda tributaria, durante o período de exposición ao público, que comprenderá dende o 13 de xullo de 2020 ata o día 1 de Agosto de 2020, ambas datas incluídas. Durante o devandito prazo os interesados poderán examinalos e formular, ante a Alcaldía, recurso de reposición previo ao contencioso administrativo, no prazo de 1 mes a partir do día seguinte a súa publicación, (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza: Deberase ter en conta a data límite de ingreso para cada tributo no horario de caixa de cada entidade bancaria colaboradora (art.19.3 do Regulamento Xeral de Recadación). O Imposto deberá satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: Os contribuíntes que non recibiran nos seus domicilios os instrumentos de ingreso, poderán solicitalos ata a data de finalización do período voluntario de cada tributo nas Oficinas Xerais do Concello, no seguinte horario: Posto que a non recepción do recibo non exonera da obriga do pagamento nin impide a utilización da vía de constrinximento. O presente anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26, 28 e 161 da Lei 58/2003 Xeral Tributaria e 69 e seguintes do RD 939/2005 de 29 de xullo que aproba o Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará nas Oficinas Xerais do Concello e na paxina web: www.forcarei.net Documento asinado a marxe.
APROBACIÓN DEFINITIVA DE MODIFICACIÓN ORDENANZA FISCAL REGULADORA DA TAXA POLA PRESTACIÓN DO SERVIZO DE DISTRIBUCIÓN DE AUGA
ADMINISTRACIÓN LOCAL — Municipal — Cambados (Ordenanzas e Regulamentos, 03/12/2020)

Rematado o período de exposición pública do anuncio publicado no Boletín Oficial da Provincia número 193, de data 6 de outubro de 2020, referente ao acordo adoptado polo Pleno do Concello, en sesión celebrada o día 24 de setembro de 2020, sobre modificación da Ordenanza Fiscal Reguladora da Taxa pola prestación do servizo de distribución de auga, sen que se tiveran presentado reclamacións, procede a publicarse o texto íntegro da modificación aprobada definitivamente a efectos da súa entrada en vigor: O Pleno do concello, no uso das facultades concedidas polos artigos 133 e 142 da Constitución, polo artigo 106 da Lei 7/1985, de 2 de abril, Reguladora das Bases do Réxime Local, e polos artigos 15 a 20 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, acorda a modificación da ordenanza fiscal reguladora da taxa pola prestación do servizo de distribución de auga A contía da taxa será a resultante da aplicación das tarifas contidas neste artigo. A modificación da presente Ordenanza Fiscal, unha vez publicada integramente no Boletín Oficial da Provincia, entrará en vigor o 1 de xaneiro de 2021, permanecendo en vigor ata a súa modificación ou derrogación expresa”. Cambados, a 30 de novembro de 2020.
APROBACIÓN DO PADRÓN DE AUGA 2020 2T
ADMINISTRACIÓN LOCAL — Municipal — Pontecesures (Recadación, 27/07/2020)

Tendo sido aprobado por Decreto de Alcaldía de data 2 de xullo de 2020 o padrón de auga correspondente ao 2º trimestre de 2020, queda este exposto ao público no taboleiro de anuncios do Concello polo prazo de un mes, a contar desde a publicación desde edicto no “Boletín Oficial da Provincia”, en cuxo período poderá formularse ante o mesmo órgano que ditou o recurso de reposición previo ao recurso contencioso-administrativo. Así mesmo faise saber que, sen prexuízo das reclamacións que puideran presentarse contra o citado padrón, o prazo de ingreso en período voluntario para o pagamento das cotas contidas no mesmo será de 60 días a contar desde a súa publicación no BOP. Durante dito período voluntario poderá efectuarse o pagamento das mesmas a través de domiciliación bancaria e/ou entidades colaboradoras. A falla de pago no período voluntario suporá a esixencia de canon da auga directamente ao contribuínte pola vía de prema pola Consellería competente en materia de Facenda da Xunta de Galicia. A repercusión do canon da auga poderá ser obxecto de reclamación económico-administrativa ante o Órgano Económico_Administrativo da Comunidade Autónoma de Galicia no prazo de un mes desde que se entenda producida a notificación. O que se fai público para xeral coñecemento. Pontecesures, 7/07/20 O alcalde Juan Manuel Vidal Seage
EXPOSICIÓN PÚBLICA CONTA XERAL 2019 (EXPDTE.1334/2020)
ADMINISTRACIÓN LOCAL — Municipal — Baiona (Presupostos e cadros de persoal, 25/11/2020)

Ditaminada pola Comisión Especial de Contas, en sesión ordinaria celebrada o día17/11/2020, a Conta Xeral do Concello de Baiona correspondente ao exercicio 2019, por medio do presente, en cumprimento do disposto no art.212.3 do Texto Refundido da Lei Reguladora das Facendas Locais, aprobado polo RD Lexislativo 2/2004, de 5 de marzo, exponse ao público por espazo de quince días, contados dende o día seguinte da súa publicación no Boletín Oficial da Provincia (BOP), para que durante este prazo e oito mais, os interesados poidan presentar as reclamacións, reparos e observacións que estimen oportunas. O Alcalde. Daniel Florin Haja Larru, na data sinalada no marxe deste documento, asinado electronicamente
PROXECTO E PREGO DO EXPEDIENTE PARA Á ADXUDICACIÓN EN RÉXIME DE CONCORRENCIA MEDIANTE CONCESIÓN DEMANIAL DOS POSTOS VACANTES NA PLANTA BAIXA DO MERCADO MUNICIPAL DA AVENIDA DE BOS AIRES.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 10/12/2020)

De acordo co previsto no punto 6 do prego de condicións para a adxudicación en réxime de concorrencia mediante concesión demanial dos postos vacantes na planta baixa do mercado municipal da Avenida de Bos Aires, asemade do acordo da Xunta de Goberno Local de data 30 de novembro de 2020, o proxecto e o prego de condicións do outorgamento en réxime de concorrencia mediante concesión demanial dos postos vacantes na planta baixa do mercado municipal da Avenida de Bos Aires sométese a información pública durante 30 días hábiles contados a partir do día seguinte ao da publicación do presente anuncio no BOP. Así mesmo, publicaranse estos documentos (o proxecto e os pregos) no perfil do contratante da sede electrónica do Concello de Pontevedra (sede. pontevedra. gal). Durante o citado prazo de información publica calquera persoa poderá consulta o citado proxecto e prego así como examinar o expediente no servizo de Promocións Económica do Concello de Pontevedra, cuxas oficinas están situada no 2º andar do edificio municipal da praza da Verdura coñecido como Casa da Luz, e presentar as reclamacións ou suxestións que estimen oportunas que, de existir serán resoltas polo órgano competente previo a aprobación dos pregos e do expediente. Pontevedra, na data de sinatura electrónica. A concelleira de Réxime Interior, Contratación e Promoción da Cidade. A Secretaria da administración Municipal por substitución.
APROBACIÓN INICAL MODIFICACIÓN BASES DE EXECUCIÓN ORZAMENTO 2020
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 17/09/2020)

O Pleno deste Concello, en sesión celebrada en data 03 de setembro de 2020, acordou aprobar inicialmente as bases de execución do Orzamento Xeral do Concello para o exercicio 2020, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse ó público durante un prazo de 15 días, durante os cales os interesados poderán examinalo e presentar as reclamacións que consideren oportunas ante o Pleno. O Orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun mes para resolvelas. Na Illa de Arousa.—O Alcalde, Carlos Iglesias Cores.
DELEGACIÓN DA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 27/07/2020)

Fago pública a Resolución da Alcaldía que se transcribe: Vista a solicitude para a celebración do matrimonio civil entre ELB e MCOO. Visto a comunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Vilaboa rexistrado baixo o número 129/2020-04/20 Visto que se adxunta á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, Primeiro. Autorizar o matrimonio civil entre ELB e MCOO. Segundo. Fixar a celebración do matrimonio para o día 18 de xullo de 2020, ás 13:30 horas en San Adrián de Cobres, desta localidade, tal como solicitaran os mesmos. Terceiro. Notificar aos interesados a autorización de matrimonio e o día e hora en que se vai a celebrar o matrimonio civil. Cuarto. Delegar na Concelleira Ornela Fernández Salgado a celebración do matrimonio civil. Quinto. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello." Documento asinado electronicamente.